
Temeljem članka 18. Statuta vatrogasne zajednice Karlovačke županije Skupština vatrogasne zajednice Karlovačke županije  na  sjednici održanoj 11. lipnja 2013. godine, donijela je
P O S L O V N I K

o radu Skupštine vatrogasne zajednice Karlovačke županije , 
u mandatnom razdoblju 2013. - 2017. godine
I. OPĆE ODREDBE

Članak 1.


Ovim Poslovnikom uređuje se način rada Skupštine vatrogasne zajednice Karlovačke županije , prava i dužnosti članova Skupštine vatrogasne zajednice Karlovačke županije, odlučivanje te druga pitanja od važnosti za rad Skupštine vatrogasne zajednice Karlovačke županije u mandatnom razdoblju 2013. - 2017. godine.

Odredbe ovog Poslovnika obvezuju sve članove Skupštine vatrogasne zajednice Karlovačke županije kao i ostale osobe koje su nazočne sjednicama Skupštine vatrogasne zajednice Karlovačke županije .
Članak 2.

Odredbe ovog Poslovnika moraju biti u skladu s odredbama Statuta vatrogasne zajednice Karlovačke županije .
II. PRAVA I DUŽNOSTI ČLANOVA SKUPŠTINE VATROGASNE ZAJEDNICE KARLOVAČKE ŽUPANIJE
Članak 3.
Član Skupštine vatrogasne zajednice Karlovačke županije ima pravo i dužnost: 

· sudjelovati na sjednicama Skupštine vatrogasne zajednice Karlovačke županije , na njima raspravljati i glasovati, podnositi  prijedloge i postavljati pitanja,
· birati i biti biran u tijela vatrogasne zajednice Karlovačke županije , 
· pridonositi konstruktivnom i učinkovitom radu Skupštine vatrogasne zajednice Karlovačke županije ,
· ne ometati rad Skupštine vatrogasne zajednice Karlovačke županije  svojim aktivnostima,
· obavijestiti pravne osobe koje zastupa o radu, odlukama i zaključcima Skupštine vatrogasne zajednice Karlovačke županije .
Članak 4.

Rad Skupštine vatrogasne zajednice Karlovačke županije je javan.

Skupština vatrogasne zajednice Karlovačke županije  može donijeti odluku da se prilikom rasprave i glasovanja o pojedinim pitanjima sa sjednice isključi javnost.

III. NAČIN RADA SKUPŠTINE VATROGASNE ZAJEDNICE KARLOVAČKE ŽUPANIJE 
Članak 5.


Sjednicu Skupštine vatrogasne zajednice Karlovačke županije otvara predsjednik vatrogasne zajednice Karlovačke županije i predlaže radna tijela Skupštine vatrogasne zajednice Karlovačke županije :

· Voditeljstvo Skupštine vatrogasne zajednice Karlovačke županije   (predsjedavajući i dva člana)
· zapisničara

· dva ovjerovitelja zapisnika
· Verifikacijsko povjerenstvo (tri člana)
· Kandidacijsko izborno povjerenstvo (tri člana)

Članak 6.


Nakon izbora radnih tijela predsjedavajući Skupštine vatrogasne Karlovačke zajednice županije predlaže dnevni red sjednice Skupštine vatrogasne zajednice Karlovačke županije .
Radom Skupštine rukovodi voditeljstvo.

Predsjednik vatrogasne zajednice Karlovačke županije  je predsjednik Skupštine vatrogasne zajednice Karlovačke županije i ujedno predsjedavajući, a zamjenik predsjednika vatrogasne zajednice Karlovačke županije  po dužnosti je zamjenik predsjednika Skupštine vatrogasne zajednice Karlovačke županije .
Skupština vatrogasne zajednice Karlovačke županije može izabrati radno voditeljstvo i Predsjednika Skupštine vatrogasne zajednice Karlovačke županije iz redova članova skupštine. 

U slučaju da predsjednik vatrogasne zajednice Karlovačke županije  nije nazočan, sjednicu otvara i rukovodi radom zamjenik predsjednika. 
U slučaju da predsjednik i zamjenik predsjednika vatrogasne zajednice Karlovačke županije  nisu nazočni sjednicu otvara i njome rukovodi najstariji član Skupštine vatrogasne zajednice Karlovačke županije. 
Članak 7.
Prije početka sjednice članovi Skupštine vatrogasne zajednice Karlovačke županije upisuju se u popis nazočnih koji vodi predsjednik Verifikacijskog povjerenstva. 
Na temelju upisanih članova i dostavljenih punomoći (vjerodajnica)  predsjednik Verifikacijskog povjerenstva, utvrđuje kvorum na sjednici .

Veifikacijsko povjerenstvo nakon utvrđivanja kvoruma vrši podjelu glasačkih kartona članovima Skupštine vatrogasne zajednice Karlovačke županije. 

Verifikacijsko povjerenstvo podnosi izvješće Skupštini vatrogasne zajednice Karlovačke županije o broju nazočnih članova.
Ako je sjednici Skupštine vatrogasne zajednice Karlovačke županije  nazočna natpolovična većina članova Skupštine vatrogasne zajednice Karlovačke županije, predsjedavajući Verifikacijskog povjerenstva proglašava da Skupština vatrogasne zajednice Karlovačke županije  može donositi pravovaljane odluke . 
Ukoliko sjednici Skupštine vatrogasne zajednice Karlovačke županije  nije nazočna natpolovična većina članova, predložit će se odlaganje sjednice Skupštine vatrogasne zajednice Karlovačke županije. 
 Predstavnike iz redova članica  temeljem članka 16. Statuta  vatrogasne zajednice Karlovačke županije , verificiraju kao članove Skupštine vatrogasne zajednice Karlovačke županije, na mandat od 4 godine,  članovi   koje su izabrale  članice .    
 Slijedeća sjednica Skupštine vatrogasne zajednice Karlovačke županije   sazvat će se temeljem članka 18. Statuta vatrogasne zajednice Karlovačke županije , a najkasnije u roku od 15 dana od datuma odgođene sjednice Skupštine vatrogasne zajednice Karlovačke županije.

Članak 8.

Članovi Skupštine vatrogasne zajednice Karlovačke županije , te ostali nazočni na sjednici  Skupštine vatrogasne zajednice Karlovačke županije, koji žele sudjelovati u raspravi prijavljuju se voditeljstvu.


Ukoliko se po pojedinoj točki dnevnog reda javi više sudjelovatelja, voditeljstvo sjednice Skupštine vatrogasne zajednice Karlovačke županije može raspravu vremenski ograničiti.
Članak 9.


Skupština vatrogasne zajednice Karlovačke županije donosi odluke natpolovičnom većinom glasova članova nazočnih na sjednici Skupštine vatrogasne zajednice Karlovačke županije. 
Statut vatrogasne zajednice Karlovačke županije i njegove izmjene i dopune donose se dvotrećinskom većinom glasova ukupnog broja članova Skupštine vatrogasne zajednice Karlovačke županije.

Odluke se donose javnim glasovanjem, osim u slučajevima predviđenim Statutom vatrogasne zajednice Karlovačke županije, te ukoliko se članovi Skupštine vatrogasne zajednice Karlovačke županije  ne opredijele da se o pojedinim pitanjima glasuje tajno.
Odluka o tajnom glasovanju donosi se javnim glasovanjem.
Članak 10.

Predsjedavajući sjednice Skupštine vatrogasne zajednice Karlovačke županije, na temelju provedene rasprave, predlaže zaključke i odluke na usvajanje.

Članak 11.


U radu Skupštine vatrogasne zajednice Karlovačke županije mogu sudjelovati bez prava odlučivanja gosti te pozvani predstavnici lokalne i područne samouprave, državnih tijela, institucija i udruga.

Članak 12.
Sazvana sjednica Skupštine vatrogasne zajednice Karlovačke županije može se odgoditi, kada nastupe razlozi koji onemogućavaju njezino održavanje. O razlozima odgode predsjednik  Skupštine vatrogasne zajednice Karlovačke županije pisanim putem obavještava članove Skupštine vatrogasne zajednice Karlovačke županije .
 Sjednica Skupštine vatrogasne zajednice Karlovačke županije  može se prekinuti, kada za dalji rad nema potreban broj nazočnih članova. 

Sjednica Skupštine vatrogasne zajednice Karlovačke županije može se prekinuti u slučaju kada se zbog duljine trajanja u istome danu ne može zaključiti ili kako bi se pribavila dodatna dokumentacija za pojedine točke utvrđenog dnevnog reda. Prekinuta sjednica Skupštine vatrogasne zajednice Karlovačke županije mora se nastaviti najkasnije sedam dana od dana prekida. 

Ako se prekinuta sjednica Skupštine vatrogasne zajednice Karlovačke županije ne nastavi u roku iz stavka 3. ovoga članka, sazvat će se nova sjednica, a sve odluke koje su na toj sjednici donesene u skladu sa ovim Poslovnikom i Statutom vatrogasne zajednice Karlovačke županije smatraju se pravovaljanim. 

Članak 13.
Red na sjednici Skupštine vatrogasne zajednice Karlovačke županije osigurava predsjedavajući Skupštine vatrogasne zajednice Karlovačke županije. Govornik može govoriti samo o temi o kojoj se raspravlja i prema utvrđenom dnevnom redu. Ako se govornik udalji od teme dnevnog reda, predsjedavajući će ga opomenuti da se drži dnevnog reda. Ako se govornik i nakon drugog poziva ne drži teme dnevnog reda, predsjedavajući će mu oduzeti riječ i pravo za daljnje sudjelovanje u raspravi o toj temi dnevnog reda. 

Za povredu reda na sjednici mogu se izreći mjere:
· opomenu 
· opomenu s oduzimanjem riječi
· udaljenje sa sjednice 

Predsjedavajući zaključuje raspravu kada utvrdi da nema više prijavljenih govornika. 

IV. KANDIDACIJA I PROVOĐENJE IZBORA ZA TIJELA  VATROGASNE ZAJEDNICE KARLOVAČKE ŽUPANIJE 
Članak 14.
Kandidacijsko povjerenstvo zaprima  kandidacijske liste za članove tjela zajednice i dužnosnike (za predsjednika, za zamjenika predsjednika ,za Upravni odbor, za Nadzorni odbor, za zapovjednika, za zamjenika zapovjednika,za Sud časti i članove u Skupštinu HVZ ). 
Prijedlog  kandidacijskih lista za članove tjela zajednice i dužnosnike može podnijeti svaki član skupštine u ime  Upravnog odbora ili 1/3 članova Skupštine vatrogasne zajednice Karlovačke županije .   
Članak 15.
Skupština vatrogasne zajednice Karlovačke županije na prijedlog Kandidacijsko-izbornog  povjerenstva bira:

· Predsjednika VZKŽ 

· Zamjenika Predsjednika VZKŽ 

· Upravni odbor VZKŽ

· Zapovjednika VZKŽ VZG Karlovca 

· Zamjenika zapovjednika VZKŽ  
· Nadzorni odbor VZKŽ 

· Sud časti VZKŽ 
· Članove u Skupštinu Hrvatske vatrogasne zajednice
Izabrani su oni kandidati sa  liste za koju je glasovala natpolovična većina nazočnih članova Skupštine.


U slučaju da niti jedna  lista nije dobila natpolovičnu većinu nazočnih članova  u drugi krug izbora idu dvije  liste sa najvećim brojem glasova nazočnih članova Skupštine.


Nakon provedenih izbora Predsjednik Izborno-kandidacijskog povjerenstva proglašava izabrane članove u tjelima Varogasne zajednice Karlovačke županije 

V. OBAVLJANJE STRUČNIH, ADMINISTRATIVNIH I DRUGIH POSLOVA ZA SKUPŠTINU VATROGASNE ZAJEDNICE KARLOVAČKE ŽUPANIJE 
Članak 16.

Na sjednici Skupštine vatrogasne zajednice Karlovačke županije vodi se zapisnik, koji treba sadržavati:

· datum, mjesto i vrijeme održavanja sjednice

· tko je sazvao sjednicu

· imena nazočnih i odsutnih članova Skupštine vatrogasne zajednice Karlovačke županije popis imena drugih gostiju prisutnih na sjednici

· imena članova radnih tijela Skupštine vatrogasne zajednice Karlovačke županije .
· predloženi i usvojeni dnevni red

· sažeti tijek sjednice po točkama dnevnog reda

· imena podnositelja izvješća i sudjelovatelja u raspravi s bitnim sadržajem izlaganja i bližim prikazom podnijetih prijedloga
· donijete odluke

· rezultat glasovanja o pojedinim pitanjima dnevnog reda

· datum i sat završetka sjednice Skupštine

· usvojeni Financijski plan

· usvojeni Program rada

· usvojeni Završni račun 

Zapisnik potpisuje predsjedavajući, dva ovjerovitelja zapisnika i zapisničar u roku 30 dana od dana održane sjednice Skupštine vatrogasne zajednice Karlovačke županije . 

Zapisnik se dostavlja svim članovima prilikom dostave materijala za narednu sjednicu Skupštine vatrogasne zajednice Karlovačke županije. Zapisnik i donesene odluke trajno se čuvaju.
Sjednice Skupštine vatrogasne zajednice Karlovačke županije  se tonski snimaju.

VI. ZAVRŠNE ODREDBE

Članak 17.


Autentično tumačenje odredaba ovoga Poslovnika daje Skupština vatrogasne zajednice Karlovačke županije.

Pitanja koja nisu uređena ovim Poslovnikom, Skupština vatrogasne zajednice Karlovačke županije može urediti svojom posebnom odlukom.

Donesene odluke, zaključci i drugi akti, stupaju na snagu i primjenjuju se danom donošenja.

Izmjene i dopune ovog Poslovnika vrše se na način predviđen za njegovo donošenje i stupaju na snagu danom donošenja.
Članak 18.


Ovaj Poslovnik stupa na snagu danom donošenja na Skupštini vatrogasne zajednice Karlovačke županije , a primjenjuje se u mandatnom razdoblju od 4 godine.

                                                     


           Predsjednik :  

                                                                                            Robert Hranilović dipl.ing.

